laion/Wikipedia-Exotic huggingface dataset:
משה עזוז

משה עזוז (נולד ב-13 בינואר 1966) הוא משורר וסופר ישראלי, העוסק בחינוך. עזוז נולד בתל אביב וגדל בה עד גיוסו לצבא. לאחר שירותו הצבאי הצטרף לשב"כ ועבד במשך שנים רבות כחוקר מודיעיני, ובמקביל החל לכתוב שירה. הוא בוגר תואר ראשון במדע המדינה באוניברסיטת תל אביב ותואר שני במנהל ומדיניות החינוך באותה האוניברסיטה. למד לתואר שני במחלקה לספרות עברית - מסלול כתיבה ספרותית, באוניברסיטת בן-גוריון. השתתף בכיתת השירה העברית-ערבית של עמותת הליקון. ב-2010 עזב את עבודתו בשב"כ ומאז הוא מלמד ספרות בתיכון "קלעי" בגבעתיים. בשנת 2021 זכה במלגת פרדס של "הספרייה הלאומית" בירושלים על ספרו "שברים פשוטים". בדצמבר 2022 הוצג מחזה פרי עטו ("טריו אקרובט") בפסטיבל הביכורים בחדרה, ועזוז זכה בפרס המחזאי המצטיין. עזוז מתגורר עם בת זוגו בתל אביב. "דיוקן עצמו", צבעונים, תשס"ז 2007. "שברים פשוטים", פרדס, תשפ"א 2021. עזוז זכה על ספר זה במלגת פרדס מטעם הספרייה הלאומית. בנימוקי השופטים נכתב בין השאר כי הספר "מגולל קטעי חיים משפחתיים, רחוביים או אינטימיים, עתירי-רגש ובהלות". "מוצא אל העולם", הקיבוץ המאוחד (ריתמוס), תשפ"א 2022. משה עזוז, שירים, באתר "הַמּוּסָךְ - מוסף לספרות" של הספרייה הלאומית, ‏28 באוגוסט 2016 משה עזוז, שירים - באתר הקיבוץ המאוחד סופרים קוראים, בביצוע משה עזוז, סרטון בערוץ "מרכז הספר והספריות", באתר יוטיוב הפרק משה עזוז בשיחה עם שלומי חתוכה על ספרו "מוצא אל העולם", בשירות הזרמת המוזיקה "ספוטיפיי" "שברים פשוטים" מאת משה עזוז: פרק לקריאה, באתר הארץ, 22 באוקטובר 2020 שמעון רוזנברג, על חיים ללא מוצא ואי נחת בספרו של משה עזוז "שברים פשוטים" - באתר נתיבים, 2021 רונה טאוזינגר, לחיות את הסיפור, באתר ישראל היום, ‏19 בנובמבר 2020 אילן ברקוביץ', פירות החורף, באתר הארץ, 27 במרץ 2009 עמרי הרצוג, "שברים פשוטים": ספר מרשים על עלייתה ונפילתה של גבריות ישראלית חדשה, באתר הארץ, 19 בינואר 2021 שמעון רוזנברג על משה עזוז 27, באתר netivim gilion 27 (באנגלית) מדחי אל דחי- מלגאי תוכנית "פרדס" מתמודדים עם מכתבי דחיה., נבדק ב-2023-03-08 השקת כוסית עם משה עזוז עם צאת ספר השירים 'מוצא אל העולם', בעמוד הפייסבוק של הקיבוץ המאוחד - ספרית פועלים, 29 באוגוסט 2022
גלדרן הפרוסית

גלדרן הפרוסית או חלרה הפרוסית (בהולנדית: Pruisisch Gelre; בגרמנית: Preußisch Geldern) היה החלק של דוכסות חלרה שנשלטה על ידי ממלכת פרוסיה משנת 1713. בירתה הייתה גלדרן. הרובע העליון של דוכסות חלרה היה חלק מארצות השפלה הדרומיות שנשלטה על ידי ספרד עד סוף המאה ה-17. בהסכם אוטרכט משנת 1713 במהלך מלחמת הירושה הספרדית, הרובע העליון חולק בין הרפובליקה ההולנדית, אוסטריה ופרוסיה. מלבד גלדרן, ערים נוספות בדוכסות הפרוסית היו הורסט, ונריי ווירסן, שהאחרונה שבהן הייתה מובלעת מוקפת בדוכסות ייליך. גלדרן הפרוסית הייתה חלק מהחוג הרייני-וסטפאלי התחתון בתוך האימפריה הרומית הקדושה. גלדרן הפרוסית נכבשה על ידי צרפת המהפכנית ב-1794 ולאחר מכן סופחה לאימפריה הצרפתית הראשונה כחלק ממחוז רור. לאחר מלחמות נפוליאון, האזורים המערביים הפכו לחלק מממלכת הולנד, בעוד שהאזורים המזרחיים, כמו גלדרן ווירזן, נהפכו לחלק מהמחוז הפרוסי החדש יוליך-קליבס-ברג. אזורים אלו, שהיו עד אז הולנדים לשונית ותרבותית, הפכו במהירות לגרמנים.
אריה אלטמן

אריה אלטמן (6 בינואר 1902 – 21 באוגוסט 1982) היה איש ציבור ישראלי שכיהן כחבר הכנסת בשנות ה-50 וה-60 של המאה העשרים מטעם תנועת החרות. אריה אלטמן נולד בעיר בַּאלטָה שבדרום-מערב האימפריה הרוסית (כיום אוקראינה) בשנת 1902. למד משפטים וכלכלה באוניברסיטת אודסה, סוציולוגיה ומדע המדינה באוניברסיטאות דטרויט וניו-יורק. בעל תואר דוקטור מאוניברסיטת ניו יורק. את פעילותו הציונית החל אלטמן ב-1920. ב-1921 הצטרף לצעירי ציון, והיה יו"ר התנועה עד 1924. אלטמן נעצר שלוש פעמים על ידי השלטונות הסובייטים והוגלה. הצטרף למפלגת הפועל הצעיר, והיה ממייסדי "הסתדרות הציונים העמלנים". בשנת 1925 עלה לארץ ישראל, וב-1927 יצא ללימודים בארצות הברית. ב-1928 הצטרף לתנועה הרוויזיוניסטית (צה"ר) ונמנה עם פעיליה. ב-1931 נבחר לראש הצה"ר באמריקה, וחזר ארצה ב-1935. אלטמן עמד בראש התנועה הרוויזיוניסטית בארץ-ישראל, וכחבר הנשיאות העולמית של הצה"ר (1938), אחרי מות ז'בוטינסקי עמד בראש הלשכה המדינית של הצה"ר בירושלים (1940). אלטמן היה חבר הוועד הלאומי בשנים 1939–1940, וב-1943 יצא בשליחות לטורקיה למען הצלת יהודי אירופה. ב־1945 כיהן כיו"ר הנשיאות של הצה"ר. לאחר הכרזת העצמאות היה חבר במועצת המדינה הזמנית. עמד בראש רשימת "תנועת ז'בוטינסקי – ברית-הצה"ר" בבחירות לכנסת הראשונה, שלא עברה את אחוז החסימה. נבחר לכנסת השנייה מטעם תנועת החרות. כיהן כחבר הכנסת משנת 1951 ועד 1965 מטעם סיעות חרות וגח"ל. אלטמן היה חבר בוועדות השירותים הציבוריים, ועדת הפנים, ועדת הכנסת, ועדת חוקה, חוק ומשפט ובוועדת החוץ והביטחון. במקביל, בין השנים 1955–1965, היה חבר מועצת העיר ירושלים. אלטמן נפטר ב-21 באוגוסט 1982, ונטמן למחרת בבית הקברות בהר הזיתים. היה נשוי לצפורה לבית קרסנוב ואב לבן ולבת. על שמו רחובות בשכונת פסגת זאב בירושלים ובשכונת יד אליהו בתל אביב. ביוגרפיה: דוד ניב (עורך), חשוף תמיד בשער, 1983. מדיה וקבצים בנושא אריה אלטמן בוויקישיתוף אריה אלטמן, באתר הכנסת אריה אלטמן, באתר כנסת פתוחה דוד תדהר (עורך), "אריה אלטמן", באנציקלופדיה לחלוצי הישוב ובוניו, כרך ב (1947), עמ' 964 כרטיס הקבר של אריה אלטמן, באתר הר הזיתים אריה אלטמן, באתר "Find a Grave" (באנגלית) אדיר בנימיני, הדרך לכנסת - מקורותיה של שיטת הבחירות בישראל, הרצליה: ספרי ניב, תשפ"ב-2022, עמ' 41 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
אקס-טרמינייטורז

"אקס-טרמינייטורז" (באנגלית: X-Terminators, בתרגום לעברית: מחסלי האקס) היא קבוצה בדיונית חשאית של גיבורי-על מוטאנטים המופיעה בחוברות הקומיקס אקס-מן ביקום מארוול קומיקס. הופעתה הראשונה הייתה בחוברת X-Terminators #2 מנובמבר 1988, והיא נוצרה על ידי הכותבת לואיז סימונסון והמאייר ג'ון בוגדנוב. כפי שהוצגו לראשונה, חמשת חברי אקס-מן המקוריים סייקלופס, מארוול גירל, חיה, אייסמן ואנג'ל הקימו את אקס פקטור חקירות והתחזו לבני אנוש רגילים העומדים מאחוריו של ארגון לציד מוטאנטים. כשהם יצאו לשטח בפומבי לבושי תחפושת, הם התחזו לקבוצה מוטאנטית נוספת תחת השם "אקס-טרמיינטורז". בסופו של דבר, כאשר קבוצת אקס פקטור הבינו שתחבולה זו היא חלק מתוכניתו של המנהל העסקי לשעבר להם קמרון הודג' להרע את היחסים בין בני אדם למוטאנטים, הם נטשו את זהויותיהם כחברי אקס-טרמינייטורז. בזמן בו התחזו לציידי מוטאנטים, חברי אקס פקטור אספו בחשאי מספר מוטאנטים, כמו חברי המורלוקים וכמה מתבגרים. הקבוצה שהרכיבו כללה את טביתה סמית'/בום-בום, חוליו אסטבן ריכטר/ריקטור, ראסטי קולינס, סאלי בלווינס/סקידס ושני המתבגרים ארטי מאדיקס וליץ'. חניכים צעירים אלה למדו בשתי פנימיות שונות הרחוקות אחת מהשנייה. ארטי וליץ' נשלחו לבית ספר לדיסלקטים, בעוד הבוגרים נשלחו לחינוך פרטי באקדמיית פיליפס אקסטר וזכו להתעללות בידי התלמידים האחרים. אולם, ראסטי קולינס בחר להיכנס מרצונו למאסר עקב פציעות שגרם בטעות מכוחות האש שלו. כאשר החלו אירועי "אינפרנו", גובלינים חטפו את ארטי ואת ליץ' ממיטתם בלילה אחרי שחשו בכוחות שלהם, אם כי השדים היו אמורים לאסוף ילדים צעירים יותר. חברם החדש של השניים, טקשי מטסויה, ניסה ללחום בשדים בעזרת כוחותיו ליצירת מכונות מורכבות מחפצים קרובים, אך השדים היממו אותו ונמלטו עם הילדים. בהמשך, טקשי יצר מכונה מעופפת כדי לאסוף את שאר חברי הקבוצה. בתחילה, ראסטי לא רצה לעזוב את תא המאסר שלו, אך הסכים לעשות זאת כשהבין שהילדים נמצאים בסכנה. מאוחר יותר, טקשי, ארטי וליץ' נלכדו בידי השדים, וטקשי נאלץ ליצור מיכון מתקדם עבור מנהיג השדים נאסטיר. שאר חברי הקבוצה הצטרפו לקבוצת המוטאנטים החדשים, ובכך הביאו לפירוק הקבוצה. בסופו של דבר, הילדים החטופים ניצלו בביטחה. סדרת החוברות החלה בהרצה מחודשת לאחר אירועי "שחר אקס" של שנת 2022, כשחברי הקבוצה כללו את ג'ובילי, דאזלר, בום-בום ו-וולברין החדשה. דמויותיהם של טביתה סמית', ראסטי קולינס, סאלי בלווינס וטקשי מטסויה הופיעו בפרק No Mutant Is an Island של העונה השלישית מתוך "אקס-מן: סדרת האנימציה" כיתומים אותם פגש סייקלופס במהלך ביקורו בבית היתומים בו שהה בילדותו בנברסקה. אדם בשם קילגרייב הציע לעזור ולאמץ את הילדים, לכאורה מתוך נדיבות. כפי שהתברר, קילגרייב היה מוטאנט בעצמו שניחן בכוחות טלפתיים ורצה להשתמש בכוחותיהם של הילדים כדי להשתלט על המושל. בסופו של דבר, סקוט היה מסוגל להוציא את הילדים מההיפנוזה המסוכנת של קילגרייב. דף הקבוצה בפרויקט פאנדום של מארוול קומיקס
משטובה

מַשְׁטוּבָּה (תעתיק מערבית: مشطوبة, תרגום מילולי: מחוק) הוא כינוי ערבי שחדר גם לעברית לכלי רכב שירד מהכביש עקב גניבה או התיישנות, אך ממשיכים לנסוע בו באופן בלתי חוקי ומסוכן. התופעה רווחת בעיקר בשטחי יהודה ושומרון, ברשות הפלסטינית ובאזור הנגב. הסכנה העיקרית מרכבי המשטובה היא ליקויי בטיחות ותקלות מכניות במערכות קריטיות, הגורמות למעורבות גדולה וקטלנית של כלי רכב אלו בתאונות דרכים. היות שלוחיות הזיהוי של רכבים אלו אינן תקפות, יש קושי בתפיסת והענשת בעליהן. רכבי המשטובות אף עלולים להיות בשימוש לטובת פיגועי טרור, מכיוון שפעמים רבות למשטובות יש לוחית רישוי צהובה - כך שאינן מעוררות חשד אצל חיילים, ואין אפשרות לקשר בין הרכב למפגע. לפי המשטרה קיימות שתי צורות פעולה עיקריות שבהם כלי רכב שהורדו מהכביש חוזרים לשימוש כ"משטובות": הדרך ראשונה היא שלאחר שהרכב מורד מהכביש הוא נמכר על ידי חברות הביטוח לפירוק ומועבר למשחטות רכב בשטחי הרשות הפלסטינית שמשפצים אותם ומוכרים אותם בתור כלי רכב שמישים. הדרך השנייה היא אזרחים שמוכרים בעצמם את כלי הרכב הישנים לתושב הרשות הפלסטינית. במחוז ש"י יוצאים מדי פעם לפעולות אכיפה ומחרימים משטובות. ב-2014 נתפסו 600 משטובות, ב-2015 המספר עלה ל-1000. ב-2018 לוחמים מגדוד שמשון בחטיבת כפיר פעלו בכפר רנטיס שבשומרון והחרימו עשרות משטובות. בשנת 2022 קבע מפקד מחוז ש"י שאחד היעדים לשנה הזו יהיה המלחמה בתופעת המשטובות. ובמהלך 2022 נתפסו למעלה מ-2,500 משטובות. בסוף שנת 2023 במהלך מלחמת חרבות ברזל אוגדת איו"ש יצאה למבצע במהלכו הוחרמו מעל 1,500 משטובות באזור השומרון טרנטה אוהד חמו, ‏בני 10 נוהגים על גרוטאות בשטחים, באתר ‏מאקו‏, 15 בינואר 2017 קינן כהן‏, נהגים פרועים ומכוניות פסולות לשימוש: ההפקרות הקטלנית בכבישי יהודה ושומרון, באתר וואלה, 5 בדצמבר 2021 מחקר מגרטות רכב (עמ' 23–24), באתר הפורום לישראל ירוקה, ‏דצמבר 2021 אלישע בן קימון, "משטובה": ממשחטות הרכב לידי המחבלים, באתר ynet, 28 ביולי 2016 אלישע בן קימון, "זו פצצה מתקתקת": המכוניות שמיועדות לפירוק - ועולות על הכבישים, באתר ynet, 5 בדצמבר 2021 עדו בן פורת, נאבקים בסכנה: "משטובה", באתר ערוץ 7, 28 בספטמבר 2018 מרים ברדוגו, ‏סכנה בכבישים: המשטרה הורידה 417 משטובות, באתר "סרוגים", 22 בדצמבר 2022 אריה יואלי, ‏המשטרה תפסה 355 רכבי משטובה שהורדו לפירוק, באתר "סרוגים", 6 בספטמבר 2022
נידאל שלאעטה

נידאל שלאעטה (בערבית: نضال شلاعطة; נולד ב-8 בדצמבר 1974 הוא כדורגלן עבר ערבי-ישראלי ששיחק בעמדת המגן הימני. שלאעטה התחיל את הקריירה שלו בהפועל סכנין ובגיל 24 הצטרף לבני סכנין מהליגה הארצית. שלאעטה היה שותף לעלייה של המועדון לליגת העל בסיום עונת 2002/2003 וכעבור שנה לזכייה ההיסטורית שלה בגביע המדינה. בקיץ 2006 חתם במכבי כפר כנא מהליגה הארצית וכעבור שנה חתם בעירוני קריית אתא עמה עלה לליגה הלאומית בסיום העונה. בשנת 2010 פרש מכדורגל בגיל 36. בני סכנין גביע המדינה: 2003/2004 נידאל שלאעטה, באתר ההתאחדות לכדורגל בישראל נידאל שלאעטה, באתר Transfermarkt נידאל שלאעטה, באתר WorldFootball.net נידאל שלאעטה, באתר FootballDatabase.eu
שורש (פירושונים)

האם התכוונתם ל... שורש – מערכת איברים בצמחים, אשר לרוב נמצאת בתוך האדמה שורש (מושב) – מושב בהרי ירושלים שורש (לשון) – שורש בבלשנות שורש (שפות שמיות) – שורש בשפות השמיות שורש (כתב סיני) – מונח המתאר את הסימניות הבסיסיות מהן מורכב הכתב הסיני. שורש (שן) – החלק הסמוי מן העין בשן, הנמצא בתוך הלסת שורש (חברה לציוד טיולים) תיקיית שורש – במערכת קבצים היררכית, או משתמש העל האולטימטיבי (הנקרא "root") במערכות הפעלה מסוג יוניקס מוסד שורש למחקר כלכלי-חברתי – מכון מחקר כלכלי-חברתי ישראלי במתמטיקה: שורש (של פונקציה) – ערך שבו הפונקציה מתאפסת שורש של מספר – פעולה הפוכה לחזקה, הנותנת שורש של מספר (או עצם אחר) שורש ריבועי – פעולה הפוכה להעלאה בריבוע מערכת שורשים – קונפיגורציה של וקטורים במרחב אוקלידי הקשורה להצגות של אלגברת לי שורשים
דן סמית' (שחקן פוקר)

דן סמית' (באנגלית: Dan Smith; נולד ב-23 בפברואר 1989) הוא שחקן פוקר אמריקאי אשר זכה בצמיד אליפות העולם בפוקר, באירוע המרכזי בסבב הפוקר העולמי ובשני גביעי סבב טריטון. סמית' גדל כשחמטאי מחונן, ואף זכה במלגת לימודים באוניברסיטת מרילנד, אך לאחר שנת לימודים אחת החליט לפרוש ולנסות לשחק פוקר בצורה מקצוענית. מספר חודשים לאחר מכך הגיע לכסף בפעם הראשונה בטורניר פוקר, כאשר ניצח ביוני 2008 בטורניר HPT Verona וזכה ב-102 אלף דולר. ב-2012 זכה בפעם הראשונה ביותר ממיליון דולר, כאשר ניצח טורניר עם עלות כניסה של 100 אלף דולר כחלק מסבב ה-Aussie Millions במלבורן, אוסטרליה. ב-2013 ניצח באירוע המרכזי בסבב הפוקר העולמי אשר התקיים בבלאג'יו שבלאס וגאס. את הישג השיא שלו באירוע המרכזי של אליפות העולם בפוקר עשה ב-2014, כאשר סיים במקום ה-20. את זכייתו הגדולה ביותר עשה ב-2019, כאשר סיים במקום השלישי בטורניר מיוחד לצדקה במסגרת סבב טריטון אשר התקיים בלונדון, בעל עלות כניסה של כמיליון ליש"ט, וזכה ב-7.2 מיליון ליש"ט, כ-8.7 מיליון דולר. במשך שנים נחשב סמית' כאחד השחקנים הטובים בעולם שעדיין לא זכה בצמיד אליפות העולם בפוקר, עד שבמסגרת הסבב ב-2022 ניצח את אליפות ה-Heads-Up וזכה בצמיד הראשון שלו. ב-2023 זכה בגביע סבב טריטון הראשון שלו לאחר שניצח בטורניר המוזמנים עם סך כניסה של 200 אלף דולר שהתקיים במונטה קרלו. נכון למרץ 2024, סמית' זכה בסך של כ-53.8 מיליון דולר מטורנירי פוקר, כשמתוכם כ-12.1 מיליון דולר בסבב אליפות העולם. סמית' תומך ברעיון האלטרואיזם אפקטיבי, והוא ייסד את ארגון "Double Up Drive" המקדם את רעיון הנתינה הפילנתרופי. מדיה וקבצים בנושא דן סמית' בוויקישיתוף דן סמית', ברשת החברתית אקס (טוויטר) דן סמית', באתר The Hendon Mob דן סמית', באתר Global Poker Index דן סמית', באתר אליפות העולם בפוקר דן סמית', באתר סבב הפוקר העולמי דן סמית', באתר סבב טריטון The Games We Play: Dan Smith and a Rekindled Appreciation for Chess, סבב הפוקר העולמי, ‏16 בנובמבר 2022 (באנגלית) Chad Holloway,‏ 2012 Aussie Millions Day 12: Dan Smith Wins $100,000 Challenge; Main Event Day 1b & More, באתר PokerNews,‏ 23 בינואר 2012 (באנגלית) Dan Smith Wins WPT Doyle Brunson Five Diamond World Poker Classic, סבב הפוקר העולמי, ‏12 בדצמבר 2013 (באנגלית) Connor Richards,‏ Some of the Best Poker Players Who Haven't Won a WSOP Bracelet, באתר PokerNews,‏ 1 ביוני 2023 (באנגלית) Adam Lamers,‏ Dan Smith Captures 1st Bracelet; Wins 2022 WSOP Event #6: $25K Heads-Up Championship, באתר PokerNews,‏ 5 ביוני 2022 (באנגלית) Connor Richards,‏ Dan Smith Wins Monte Carlo Invitational for $3,870,000 & First Triton Title, באתר PokerNews,‏ 27 באוקטובר 2023 (באנגלית) צוות הארגון, באתר Double Up Drive
דברים מוזרים: הצל הראשון

דברים מוזרים: הצל הראשון (באנגלית: Stranger Things: The First Shadow) הוא מחזה המבוסס על סדרת הטלוויזיה "דברים מוזרים". המחזה עתיד לעלות לבמת תיאטרון פיניקס שבתיאטראות וסט אנד, לונדון, בשלהי שנת 2023. המחזה משמש כפריקוול לאירועי "דברים מוזרים" ועלילתו עתידה להתרחש בהוקינס, שנת 1959, ולהתמקד בדמויותיהם של ג'ים הופר, בוב ניובי וג'ויס מלדונדו – שלושה תיכוניסטים עם שאיפות ורצונות משלהם; אך כשלתיכון נכנס תלמיד חדש בשם הנרי קריל שזה עתה עבר להתגורר בהוקינס, משפחתו מגלה שלא קל להתחיל מחדש, וכי לעבר יש צללים אפלים המאיימים להשיגם. ב-6 ביולי 2022, נמסר לראשונה על הקמתה של חברת ההפקות "Upside Down Pictures" על ידי האחים דאפר, בעקבות הצלחת "דברים מוזרים", סדרה שיצרו והפיקו עבור שירות הזרמת המדיה "נטפליקס". עוד נמסר כי תחת חברה זו יופקו מספר פרויקטים, שחלקם קשורים ליקום בו מתרחשת עלילת "דברים מוזרים"; בהם מחזה בימתי שירחיב את עולמה של הסדרה ויופק על ידי סוניה פרידמן וסטיבן דלדרי, שאף יופקד על בימוי המחזה. ב-1 במרץ 2023, אושרה רשמית הפקתו של המחזה; עוד נמסר כי דלדרי שקד במשך כשנה על פיתוח אפקטים מיוחדים וויזואליים עבור המחזה. בנוסף, אושר כי עלילת המחזה תניח את היסודות לתחילת אירועי הסדרה, וכן תכיל את המפתח לסיומה. המחזה עתיד לעלות על במת תיאטרון פיניקס שבתיאטראות וסט אנד, לונדון, בשלהי שנת 2023. בנוסף, אושר כי מכירת הכרטיסים עתידה להתחיל באביב 2023. אתר האינטרנט הרשמי של דברים מוזרים: הצל הראשון (באנגלית) Goldbart, Max; Bamigboye, Baz (March 1, 2023). "‘Stranger Things’ Stage Play Titled ‘The First Shadow’ To Hit London’s West End Later This Year". Deadline Hollywood. Retrieved March 1, 2023. מנטפליקס לווסט-אנד: ספין-אוף בימתי של "דברים מוזרים" יעלה בלונדון, באתר ynet, 1 במרץ 2023 Fleming, Mike Jr (July 6, 2022). "Duffer Brothers Launch Netflix Shingle Upside Down Pictures; ‘Stranger Things’ Spinoff & Stephen Daldry-Helmed Stage Play Coming Along With Manga ‘Death Note’ & Stephen King/Peter Straub ‘The Talisman’ Series". Deadline Hollywood. Retrieved March 1, 2023. Ausiello, Michael (March 1, 2023). "Stranger Things Stage Play Title and Premise (It's a Prequel!) Revealed". TVLine. Retrieved March 1, 2023. דורון פרידמן, לזה באמת שלא ציפינו: נטפליקס בהכרזה דרמטית על "דברים מוזרים", באתר ישראל היום, 1 במרץ 2023 Olivia Rook, 2024 Olivier Awards: Full list of winners, London Theatre, ‏2024-04-14 (באנגלית)
ניקודימוס פאפאווסיליו

ניקודימוס פאפאווסיליו (ביוונית: Νικόδημος Παπαβασιλείου; נולד ב-31 באוגוסט 1970) הוא כדורגלן עבר קפריסאי ששיחק בעמדת הקשר ומאמן את קבוצת הבנק המרכזי של מצרים בהווה. פאפאווסיליו שיחק בנעוריו במחלקת הנוער של ארסנל, ממננה עבר לזו של אולדהאם אתלטיק. בגיל 18 הצטרף לקבוצה הבוגרת של OFI כרתים מליגת העל היוונית במדיה שיחק 5 שנים. בשנת 1993 חתם לשנתיים בניוקאסל יונייטד תמורת 120 אלף פאונד. ב-14 באוגוסט 1993 הפך לקפריסאי הראשון שמשחק בפרמייר ליג כאשר ערך את הופעת הבכורה שלו בקבוצה במשחק הליגה נגד טוטנהאם הוטספר. עד תום העונה רשם רק 7 הופעות ובסוף השנה חזר לכרתים. בשנת 1996 חתם באפולון לימסול מליגת העל הקפריסאית במדיה שיחק 4 שנים. בהמשך הקריירה שיחק גם באנורתוסיס פמגוסטה, אנוסיס נאון פאראלימני, אולימפיאקוס ניקוסיה ואפואל ניקוסיה. לזכותו של פאפאוויסיליו 38 הופעות ו-9 שערים במדי נבחרת קפריסין. בשנת 2006 פאפאוויסיליו מונה למאמן של אפאפ פיטסיליה מהליגה הקפריסאית השנייה וכעבור שנה מונה למאמנה של אולימפיאקוס ניקוסיה, עמה החמיץ את העלייה לליגה הראשונה במחזור האחרון, בו הפסידה 2-1 לנאה סלמיס פמגוסטה. בקיץ 2009 מונה למאמנה של OFI כרתים אותה אימן 4 חודשים, אז עזב על מנת לחזור לקדנציה שנייה באולימפיאקוס ניקוסיה. בקיץ 2010 מונה למאמנה של דוקסה קאטוקופיה אותה אימן עד ינואר 2011. 5 ימים לאחר שעזב את דוקסה מונה למאמנה של אנוסיס נאון פאראלימני אותה הוביל להישג השיא שלה כאשר היא סיימה את העונה במקום השישי. אחת ב-Enosis Neon Paralimni, אותה הוביל למקום השישי הטוב ביותר בכל הזמנים בליגה הראשונה. ב-28 בפברואר 2012 חזר לקדנציה שנייה באולימפיאקוס. בספטמבר 2012 פאפאוויסיליו מונה למאמנה של אפולון לימסול. במרץ 2013 פוטר מתפקידו. בספטמבר 2014 חתם בארמיס ארדיפו אותה אימן כחצי שנה. ב-21 באוגוסט 2015 מונה למאמנה של סלובן ברטיסלבה מליגת העל הסלובקית, איתה הגיע למקום השני ולגמר הגביע בעונתו הראשונה. 3 משחקים לאחר תחיל העונה שאחריה, סיים את תפקידו המועדון. בהמשך הקריירה אימן גם בארגוטליס, פאניוניוס, ואדי דגלה, נאה סלמיס פמגוסטה וגאזי אל-מחאלה. כיום מאמן את קבוצת הכדורגל של הבנק המרכזי של מצרים. ניקודימוס פאפאווסיליו, באתר Transfermarkt ניקודימוס פאפאווסיליו, באתר BDFutbol ניקודימוס פאפאווסיליו, באתר WorldFootball.net ניקודימוס פאפאווסיליו, באתר National Football Teams ניקודימוס פאפאווסיליו, באתר FootballDatabase.eu פרופיל המאמן, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקודימוס פאפאווסיליו".
טרנזיט (סדרת לוויינים)

טרנזיט (באנגלית: Transit, Navy Navigation Satellite System, NNSS) הייתה מערכת הניווט הלוויינית הראשונה שהופעלה באופן מבצעי. היא החלה לפעול בשנת 1964 ופעלה עד לשנת 1993 כאשר הופעלה מערכת GPS. המערכת הופעלה על ידי חיל הים של ארצות הברית. היא פותחה על ידי DARPA וצוות של המעבדה לפיזיקה יישומית. מספר ימים אחרי שיגור ספוטניק 1 מדעני המעבדה לפיזיקה יישומית הצליחו להגדיר את מסלול הלוויין תוך שימוש באפקט דופלר. במרץ 1958 הוצע לנצל שיטה זו לקבלת מידע על מיקום מדויק של עצם על כדור הארץ. בעקבות כך הוחלט על תחילת פיתוח מערכת ניווט. מטרת המערכת הייתה לספק מידע למערכת טילי פולאריס שהיו מוצבות על צוללות הצי. בהמשך המערכת החלה לספק שירות גם לגופים פרטיים. בשנת 1988 בוצע עדכון של גובה האוורסט על ידי מדידות שבוצעו על ידי המערכת. הלוויין הראשון Transit 1A שוגר בספטמבר 1959 אך השיגור נכשל. ב-13 באפריל 1960 שוגר לוויין Transit 1B והחלו בדיקות המערכת. המערכת נכנסה לשירות הצי בשנת 1964 עם תחילת שיגור לוויינים מדגם Oscar. שיגורי ניסוי ראשונים בוצעו ממרכז החלל קנדי, בהמשך השיגורים עברו לבסיס חיל האוויר ונדנברג. רוב השיגורים בוצעו על ידי משגר סקאוט. שימוש במערכת הופסק בהדרגה לאחר הפעלת מערכת GPS. לווייני המערכת הוצבו במסלול קוטבי בגובה של כ-1100 ק"מ. לתפקוד תקין של המערכת היה צורך ב-5 לוויינים פעילים. דיוק המיקום במקור היה כ-200 מ'. בהמשך הדיוק שופר לכ-15-25 מ'. לצורכי המערכת להצבה בצוללת פותח מחשב ייעודי מדגם AN/UYK-1. הוא שקל כ-250 ק"ג. ביכולתו היה לספק מיקום מדויק של הצוללת כ-15 דקות לאחר קבלת מידע מהלוויינים. הלוויינים הראשונים של המערכת היו מדגם Oscar והיו מתוכננים ל-3 שנות עבודה. מעשית רובם פעלו 14 שנים. בשנת 1972 החלו בשיגור לוויינים משופרים מדגם Triad. בהמשך פותחו לוויינים מדגם Nova. מדיה וקבצים בנושא טרנזיט בוויקישיתוף מידע על המערכת טרנזיט, באתר אנציקלופדיה בריטניקה (באנגלית) https://web.archive.org/web/20150920234035/http://www.jhuapl.edu/techdigest/td/td1901/pisacane.pdf https://www.washingtonpost.com/archive/1998/01/14/measuring-a-mountain/34fe6c45-f382-4776-bfdc-236a1bfc3bae/ http://www.ed-thelen.org/comp-hist/BRL64-t.html#TRW-230-130-AN/UYK-1
Megamix

Megamix (ידוע גם כ-Miami Hit Mix) הוא שיר הכולל מחרוזת של שירים (אנ') של הזמרת הקובנית-אמריקאית גלוריה אסטפן, אשר יצא ב-3 בנובמבר 1992 כסינגל מתוך אלבום אוסף הלהיטים שלה Greatest Hits באירופה ובקולומביה תחת השם "Miami Hit Mix" ותחת השם "Megamix" באוסטרליה ובמקסיקו. בהולנד השיר יצא כמקסי סינגל יחד עם השיר "Christmas Through Your Eyes", ובארצות הברית השיר שוחרר כבי-סייד ביחד עם השירים "I See Your Smile" ו-"Go Away". השיר הוא מחרוזת של שירים של להקת מיאמי סאונד משין, הלהקה בה אסטפן הייתה חברה בעבר, ושירים של אסטפן עצמה. המחרוזת כוללת את השירים: "Dr. Beat", "Conga", "Rhythm Is Gonna Get You", "1-2-3" ו-"Get on Your Feet". המגה מיקס הופק על ידי פבלו פלורס וחביאר גרזה. לשיר יצא קליפ רשמי אשר מכיל אוסף של קטעים מהופעות חיות של אסטפן. סרטון השיר "Megamix" באתר יוטיוב Gloria Estefan - Megamix (באנגלית), 1992, נבדק ב-2023-07-03
שגרירות ישראל בטוקיו

שגרירות ישראל בטוקיו היא הנציגות הדיפלומטית הגבוהה ביותר של מדינת ישראל ביפן, והנציגות הדיפלומטית הראשונה של ישראל במזרח הרחוק. השגרירות הוקמה בעקבות כינון יחסים דיפלומטיים בין שתי המדינות. ב-15 במאי 1952, שבועיים לאחר תום הכיבוש האמריקאי, הכירה יפן במדינת ישראל, הראשונה באסיה לעשות כן, וישראל הייתה למדינה הראשונה מן המזרח התיכון לפתוח נציגות דיפלומטית ביפן, עם פתיחת הצירות הישראלית בטוקיו. בדצמבר 1954 הורחב תחום אחריותו של שגריר יפן בטורקיה גם לישראל, ובשנה שלאחר מכן פתחה יפן צירות בתל אביב. בשנת 1962 ביקרה שרת החוץ, גולדה מאיר, בטוקיו, וביולי 1963 שודרג דרג היחסים בין המדינות לדרג של שגרירות. בין השנים 1962-1963, ושוב לאחר סגירתה של שגרירות ישראל בסיאול ב-1978 ועד לפתיחתה החוזרת ב-1992, שימשה השגרירות כנציגות ישראל לקוריאה הדרומית. ב-2015 הוקם באוסקה משרד הסחר הישראלי של מערב יפן (יפ') כארגון כפוף למדור הכלכלי של שגרירות ישראל ביפן שמטרתו העיקרית היא לקדם שיתוף פעולה כלכלי בין ישראל ויפן. מדיה וקבצים בנושא שגרירות ישראל בטוקיו בוויקישיתוף אתר האינטרנט הרשמי של שגרירות ישראל בטוקיו (ביפנית, באנגלית ובעברית) שגרירות ישראל בטוקיו, ברשת החברתית פייסבוק שגרירות ישראל בטוקיו, ברשת החברתית אקס (טוויטר) שגרירות ישראל בטוקיו, סרטונים בערוץ היוטיוב בן־עמי שילוני, יפן המודרנית, תל אביב: שוקן, 1997, עמ' 272. "Japan". משרד החוץ. נבדק ב-8 ביוני 2020. {{cite web}}: (עזרה) "The Improvement in Israeli-South Korean Relations - Yaacov Cohen". www.jcpa.org. נבדק ב-2022-12-10. "List of Official Mourners Representing Foreign Countries and International Organizations at the Funeral Ceremony of Emperor Showa". משרד החוץ של יפן. נבדק ב-8 ביוני 2020. {{cite web}}: (עזרה) "In a Tide of Japanese Books on Jews, an Anti-Semitic Current". The New York Times. נבדק ב-8 ביוני 2020. {{cite web}}: (עזרה) Government appoints 36 diplomats, a move held up by Netanyahu for over 6 months, The Times of Israel, June 20, 2021. מינויים בשירות החוץ, באתר משרד ראש הממשלה, ‏6 ביוני 2020
נבחרת לפלנד בכדורגל

נבחרת לפלנד בכדורגל לגברים היא נבחרת הכדורגל של חבל לפלנד. מאחר שאינה מייצגת מדינה, נבחרת חברה בקוניפ"א אך לא חברה באופ"א או בפיפ"א ולכן לא משתתפת בגביע העולם בכדורגל או באליפות אירופה בכדורגל. הנבחרת שיחקה כמה משחקים מאז שנת 1985 כולל משחק נגד נבחרת אסטוניה. מטרתה של התאחדות הכדורגל של לפלנד הוא להגיע להכרה כנבחרת לאומית. מאז שנת 2003 הנבחרת חברה ב-NF-Board המארגנת משחקי נבחרות שאינן מוכרות על ידי פיפ"א. משנת 2006 לפלנד משתתפת בגביע העולם של ויוה. בטורניר הראשון, בשנת 2006 זכתה בגביע, לאחר שהביסה את נבחרת מונקו. כעבור שנתיים, לפלנד אירחה את משחקי הגביע, והגיעה למקום השלישי, הישג אותו שחזרה במשחקי ויוה בשנת 2009.